# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 8

### தேனி. மு. சுப்பிரமணி (சூன் 15, 2011 -சூன் 25, 2011) (வாக்கு: 24|0|0)

#### கருத்து

;கேள்விகள்
தமிழ் விக்கிச்சூழலில் நிருவாகிகள் செய்ய வேண்டிய பணிகளுள் எது முன்னுரிமையானது என்று நீங்கள் கருதுகிறீர்கள். நிருவாகி அணுக்கம் கிடைக்குமெனில் அப்பணியினைச் செய்ய எந்த விதமான நடவடிக்கைகள் எடுக்க திட்டமிட்டுள்ளீர்கள்.--சோடாபாட்டில்<sup>உரையாடுக</sup> 05:13, 16 சூன் 2011 (UTC)
::தமிழ் விக்கிப்பீடியாவில் நிருவாகிகள் தேர்வில் கருத்து எனும் தலைப்பில் கேள்விகள் அவசியமில்லை என்று உரையாடல் பக்கத்தில் முன்பே எனது கருத்தைத் தெரிவித்திருந்தேன்.இருப்பினும் நிருவாகியாக அணுக்கம் பெறுபவர்கள் அந்த அணுக்கத்தைக் கொண்டு என்னென்ன பணிகளை செய்வார்? என்பதை முன்கூட்டியே அறிய விரும்பும் தங்களின் ஆர்வம் பாராட்டுக்குரியது. அதைச் செய்வேன், இதைச் செய்வேன் என்று ஒப்புக்கு சொல்லிவிட்டு ஒன்றும் செய்யாமலிருப்பதை விட, தமிழ் விக்கிப்பீடியாவின் தேவைகளை அறிந்து, அவற்றில் எனது திறனுக்கேற்ற செயல்பாடுகள் அனைத்தும் அவசியம் இருக்கும். நன்றி.--தேனி.எம்.சுப்பிரமணி.<sup>/உரையாடுக</sup>. 10:54, 16 சூன் 2011 (UTC)
:::*கேள்விகள்* குறித்தவைகளை வாசித்தேன். நாம் செய்யவேண்டிய முன்னேற்றப் பணிகள் ஏராளம். அப்படியிருக்க, பல பேச்சுபக்கங்களில், அதிக நேரம் செலவிடுவது, வருத்தமாக இருக்கிறது. அதற்கு மாற்றாக, சிறந்த கட்டுரைகளை, அனைவரும் இணைந்து எழுதுவோம். இந்த பணியினை* நான் எடுத்து செய்யலாமென்று இருக்கிறேன்* என்று கூறிய பிறகு, அதனைமுடிக்கவில்லையெனில், யாரும் தவறென எண்ணப் போவதில்லை.அடுத்தவர் குறிப்பிட்ட காலம் வரை, அந்த பணியினைச் செய்யாமல், மற்றவைகளைக் கவனிப்பர். எனவே, அறிதல் அவசியம். அறிதலுக்காக கேள்விகள் அவசியமே. இங்கு கேள்விகள், அரிதலுக்காக அல்ல. வணக்கம்<sub><big>≈</big></sub>14:15, 18 சூன் 2011 (UTC)<font color = "black"><b>த</font><font color = "blue">♥</font><font color = "black">உழவன்</font></small><span>**<sup>+<small><font color = "grey">உரை..</font></small></sup>**</span>  
- தேனி சுப்பிரமணி, *"தமிழ் விக்கிப்பீடியாவில் நிருவாகிகள் தேர்வில் கருத்து எனும் தலைப்பில் கேள்விகள் அவசியமில்லை என்று உரையாடல் பக்கத்தில் முன்பே எனது கருத்தைத் தெரிவித்திருந்தேன்"* என்கின்றீர்கள். ஆனால், கேள்விகள் தேவை என்று பிறர் பலரும் கருதுவதால்தானே கேள்விகள் கேட்கின்றார்கள் என்று நீங்கள் எண்ணிப்பார்க்க வேண்டும் அல்லவா? விக்கிப்பீடியாவின் அடிப்படைகளில் ஒன்று ஒருவர் நன்னோக்கத்துக்காக, மேம்பாட்டுக்காகவே ஒன்றைச் செய்கின்றார்க் என்று கொள்ளல் வேண்டும் அல்லவா? நீங்கள் இவற்றை அறியாதவர்கள் இல்லை. விக்கிப்பீடியா பற்றி நூலே எழுதியுள்ளீர்கள். ஆனால் சோடாபாட்டிலின் கேள்விக்கு நீங்கள் தந்த மடலின் அணுகுமுறையை, அது தெரிவிக்கும் கருத்துக்கோணத்தை அருள்கூர்ந்து நடுநின்று நோக்குங்கள். மாற்றுக் கருத்தை வைத்தாலும் வளர்முகமாக, இணக்கம் ஏற்படுமாறும் கூறிச் செயல்படல் நல்லது அல்லவா? சோடாபாட்டில் கேட்ட கேள்விகள் மிகவும் முக்கியமானவை! நீங்கள் "*அதைச் செய்வேன், இதைச் செய்வேன் என்று ஒப்புக்கு சொல்லிவிட்டு ஒன்றும் செய்யாமலிருப்பதை விட, தமிழ் விக்கிப்பீடியாவின் தேவைகளை அறிந்து, அவற்றில் எனது திறனுக்கேற்ற செயல்பாடுகள் அனைத்தும் அவசியம் இருக்கும்."*என்று கூறியதை முதல் பகுதியை விட்டுவிட்டு, "தமிழ் விக்கிப்பீடியாவின் தேவைகளை அறிந்து, அவற்றில் எனது திறனுக்கேற்றவாறு செயல்படுவேன்" என்று மட்டும் கூறியிருந்தால், எப்படி இருந்திருக்கும் என்று அருள்கூர்ந்து ஒருசிறிது எண்ணிப்பார்க்க வேண்டுகிறேன். முதல் பகுதியை இட்டிருப்பதால் என்ன பயன் என்று எண்ணிப்பாருங்கள்! நிருவாகி சில நேரம் பயனர்களிடையே சிக்கல்களைத் தீர்க்க வேண்டிய தேவை இருக்கலாம். அப்பொழுது தக்க அணுகுமுறை தேவைப்படும். சொல்வதை எப்படிச் சொல்ல வேண்டும், எப்படிச் சொன்னால் நடுநிலை பிறழாது இருக்கும், நம் சொற்கள் எவ்வாறு பிறரால் உள்வாங்கக்கூடும் என்றெல்லாம் ஓர் அறிதல் இருத்தல் வேண்டும். உங்கள் பங்களிப்புகளும் நீங்கள் நிருவாகியாக இருந்து அளிக்கும் பங்களிப்புகளையும் எல்லோரையும் போலவே நானும் மிகவும் வரவேற்கின்றேன், எதிர்பார்க்கின்றேன். எனினும் நீங்கள் இங்கே நான் குறிப்பிட்ட கருத்துகளை நல்ல முறையிலே எடுத்துக்கொள்ள வேண்டுகிறேன். நல்வாழ்த்துகள்!--செல்வா 17:52, 23 சூன் 2011 (UTC)
:ஆம், தேனி. சுப்பிரமணி. தனியாக ஒரு பயனருக்கு விருப்பம் இல்லை என்பதால் மட்டும் எந்தத் திட்டத்தையும் விலக்கி வைக்க முடியுமா என்று எண்ணிப் பாருங்கள். உங்கள் பங்களிப்புகளை நான் பெரிதும் வரவேற்கிறேன். குறிப்பாக, தமிழ் விக்கிப்பீடியாவைப் பற்றி ஒரு நூலை எழுதிய தனிப்பெருமை உங்களுக்கு உண்டு. ஆனால், நிருவாகித் தேர்தலில் கேள்விகள் கேட்பதைப் பற்றிய உரையாடலில் நீங்கள் எடுத்த நிலைப்பாட்டை மற்ற பயனர்களிடையே ஒப்புதல் இருந்தும் நீங்கள் மாற்றிக் கொள்ளாமல் இருக்கலாமா என்றும் எண்ணிப் பாருங்கள். கூட்டாகக் கலந்து பேசி இணக்க முடிவை எட்டுவது என்பது நமது அடிப்படைக் கொள்கை என்பதை நீங்கள் கட்டாயம் ஏற்பீர்கள் என்று நம்புகிறேன். இது பற்றிய உங்கள் கருத்தை அறியும் வரை நான் எனது வாக்கை நிறுத்தி வைக்கிறேன். -- சுந்தர் <sup>\பேச்சு</sup> 09:06, 24 சூன் 2011 (UTC)  
- சுந்தர், எனக்கு தமிழ் விக்கிப்பீடியாவின் பயனர்/பயனர் நிர்வாகிகள் எவரிடமும் கருத்து வேறுபாடுகள் எதுவும் இல்லை. இங்கு நண்பர் சோடாபாட்டிலின் கேள்விக்கு நான் என்னுடைய கருத்தை எனது முதல் பகுதியில் தெரிவித்திருந்தாலும், இரண்டாம் பகுதியில் பதிலளித்து விட்டேன். எனவே நீங்கள் குறிப்பிடும் அடிப்படைக் கொள்கையை ஏற்கவில்லை என்ற நிலை இங்கில்லை. நன்றி.--தேனி.எம்.சுப்பிரமணி.<sup>/உரையாடுக</sup>. 11:36, 24 சூன் 2011 (UTC)
- விளக்கத்துக்கு நன்றி, தேனி. சுப்பிரமணி. மற்ற பயனர்களுடன் தீவிர கருத்து வேறுபாடுகள் இல்லையென அறிவதில் மகிழ்ச்சி. *கருத்து* வேறுபாடுகள் இருந்தாலும் எந்தத் தவறுமில்லை. :) -- சுந்தர் <sup>\பேச்சு</sup> 18:09, 24 சூன் 2011 (UTC)
- பதிலுக்கு முன்னர் வேறு பொதுவான கருத்து (*அதைச் செய்வேன், இதைச் செய்வேன் என்று ஒப்புக்கு சொல்லிவிட்டு...*) ஒன்றை இட்டிருந்ததால் கவனிக்கவில்லை. என்னைப் பொருத்த வரை இந்த உரையாடலே வாக்கெடுப்பில் கேள்வி பதிலின் தேவையை உணர்த்துகிறது. இருந்தாலும் நீங்கள் இங்கு நெடுநாள் சிறப்பாகப் பங்களித்துள்ளபடியாலும் உங்களைப் பற்றிப் நானும் மற்ற பயனர்களில் பெரும்பாலானோரும் ஏற்கனவே உணர்ந்துள்ளபடியாலும் இந்த ஒரு பதிலின் அடிப்படையில் இல்லாமல் உங்கள் பொதுவான நடவடிக்கைகளின் அடிப்படையில் எனது ஆதரவைப் பதிவு செய்துள்ளேன். -- சுந்தர் <sup>\பேச்சு</sup> 18:17, 24 சூன் 2011 (UTC)